Dobrý deň,
mám 4,5-mesačnú dcéru, ktorá váži 7,2 kg a meria 70 cm. Je na UM a MM z fľaše, odsávam si ho. Zaradila som jej do jedálnička od ukončeného 4. mesiaca zeleninové príkrmy.
Neviem však vystihnúť správny čas na podanie obedného príkrmu. Väčšinou spí od 8:30 - 10:00 a potom od 12:30 - 14:00. Robím to tak, že o 10:00 ako vstane, dám jej mliečko a potom okolo poludnia dostane obed. Zje asi 50 - 60 g príkrmu. Podávam jej aj vodu s lyžičkou.
Za deň vypije približne stále rovnako mliečka. Podľa tabuliek by ho však na svoj vek a hmotnosť mala vypiť viac. Ale ak jej skúsim dať viac, vyvráti ho. Plienky má mokré, čiže ciká dostatočne, má aj pravidelnú stolicu 2x denne.
Mám ju aj napriek tomu nejako nútiť piť viac mliečka?
Je časový harmonogram podávania mlieka a príkrmu v poriadku?
Ďakujem
Dobrý deň,
dcérka nejaví žiadne klinické známky dehydratácie, váhu má peknú, tak nie je potrrebné umelo navyšovať príjem mliečka.
Podávanie mliečka a príkrmu je v poriadku.
Prajem pekný zvyšok dňa.
MUDr. Denisa Jaššová
Instagram: @pediatricka_denjas